open-index/open-wikipedia-markdown huggingface dataset:
Poklep (medicína)

**Poklep** (iné názvy: **poklepávanie, preklepávanie, perkusia** (z  - perkusia, poklep), **vyšetrenie poklepom/poklepávaním/preklepávaním**, staršie **poklop, poklopávanie, preklopávanie, vyšetrenie poklopom/poklopávaním/preklopávaním**) je v medicíne jedna z častí fyzikálneho vyšetrenia. Ide v podstate o kombináciu posluchového a pohmatového vyšetrenia. Technika spočíva v pružnom klepaní prostredníkom pravej ruky na na plocho priložený prostredník ruky ľavej, konkrétne na jeho stredný článok. Hodnotí sa jednak zvuk a jednak chvenie spôsobené poklepom.

Charakter poklepu závisí na telovej stene (vrstva podkožného tuku, svaly, kosti) a na výplni telových dutín (vzduch, voda, solídne hmoty). Poklep podľa charakteru môže byť:
* *skrátený* (napríklad na hrudníku nad ložiskom zápalu pľúc)
* *oslabený* („temný“, „prázdny“; napríklad na hrudníku nad veľkým výpotkom v pohrudnici)
* *jasný* (na hrudníku za normálnych okolností)
* *zvučný*, podobný poklepu na krabicu (hypersonórny; napríklad pri pľúcnom emfyzéme)
* *bubienkový* (nad dutinami vyplnenými plynom, napríklad nad vzduchom naplneným žalúdkom)
Vyšetrenie poklepom umožňuje posúdiť vzdušnosť pľúcneho parenchýmu, určiť hranice niektorých orgánov (pečeň, slezina), identifikovať prítomnosť ascitu. Je hrubo orientačné, jeho výhodou je predovšetkým okamžitá dostupnosť pri pacientovi.

## Zdroje
*

Kategória:Interná propedeutika
Poklep

**Poklep** (iné názvy: **poklepanie (poklepávanie), poklopanie (poklopávanie)**, staršie **poklop**) môže byť:
*niekoľkonásobné ľahké udretie (najmä prstami)
*v medicíne: vyšetrenie poklepom, pozri poklep (medicína)

**Poklepanie (poklepávanie)** môže byť aj mierne upravenie (napr. kosy) klepaním.
Posluch (medicína)

**Posluch** (iné názvy: **auskultácia, auskultovanie** (z  - načúvanie), **načúvanie, počúvanie, lekársky/-e posluch/načúvanie/počúvanie, vyšetrenie posluchom/počúvaním/načúvaním/sluchom**) je jedna z častí fyzikálneho vyšetrenia. V širšom zmysle posudzuje všetky zvukové fenomény vydávané ľudským telom - dýchanie, reč, peristaltiku, tok krvi tepnami, tlkot srdca. V praxi sa takto označuje len vyšetrenie fonendoskopom.

## Posluch pľúc
Pri posluchu pľúc sa ich zvukové fenomény označujú ako *dýchacie šelesty*. Tie sa rozdeľujú na:
* *hlavné* alebo vlastné
** vezikulárne dýchanie - vzniká kolapsom a rozpínaním alveol (pľúcnych mechúrikov) pri dýchaní, šelest v nádychu (inspíriu) je 3-krát dlhší ako vo výdychu (expíriu)
** trubicové dýchanie - vzniká v centrálnych častiach dolných ciest dýchacích prechodom a rezonanciou vzduchu cez hlasivky, priedušnicu a väčšie priedušky; za normálnych okolností je počuteľné iba na miestach, kde sú tesne pod hrudnou stenou dýchacie cesty veľkého kalibru; vymizne po tracheostómii a laryngektómii
* *vedľajšie* (vždy patologické)
** pleurálny trecí šelest - vzniká trením listov pohrudnice, pokrytých fibrínovým povlakom (pri jej zápale)
** suché chrapoty (piskoty, vrzgoty, rachoty) - príčinou je väzký sekrét v dýchacích cestách
** vlhké chrapoty (prízvučné, neprízvučné) - príčinou je tekutina v drobných prieduškách
** krepitácia alebo krepitus - drobné praskanie spôsobené oddeľovaním zlepených stien alveol a drobných priedušiek

## Posluch srdca
Posluch srdca poskytuje základnú informáciu o jeho stave a funkcii. Skúsený lekár dokáže pozorným posluchom veľmi presne identifikovať najrôznejšie chlopňové chyby i poruchy rytmu, v súčasnosti sa však vysoká úroveň tejto schopnosti pomaly vytráca pre prístupnosť vyšetrovacích metód ako je EKG a echokardiografia.

Srdce sa posluchom vyšetruje v tichej miestnosti. Fonendoskop sa prikladá na miesta, kde sú na hrudníku ozvy chlopní najlepšie počuteľné, nie na miesta ich anatomického priemetu na stenu hrudníka:
* *[[mitrálna chlopňa]]* - oblasť hrotu srdca
* *[[aortálna chlopňa]]* - druhé medzirebrie vpravo
* *[[trikuspidálna chlopňa]]* - dolný okraj sterna
* *[[pulmonálna chlopňa]]* - druhé medzirebrie vľavo od sterna

### Srdcové ozvy
U dospelého zdravého človeka sú počuteľné dve ozvy - *systolická* a *diastolická*. Systolickú od diastolickej oddeľujú dve desatiny sekundy, diastolickú od systolickej cca päť desatín - hovoríme o systolickej a diastolickej pauze. U detí pravidelne a u mladých dospelých pomerne často možno počuť tri, zriedkavejšie až štyri ozvy. 

Zvuk systolickej ozvy tvorí najmä rozkmitanie uzatvorenej mitrálnej chlopne. Zvuk diastolickej ozvy tvorí otvorenie a uzatvorenie pulmonálnej a aortálnej chlopne. Podklad akustického fenoménu tretej ozvy nie je celkom jasný, predpokladá sa, že ju spôsobujú vibrácie svaloviny srdca pri jeho rozpätí a náraz vtekajúcej krvi na začiatku diastoly. Štvrtá ozva vzniká rozkmitaním svaloviny ľavej komory srdca na konci diastoly.

Patologické zmeny zvukových oziev sa nazývajú *srdcové šelesty*.

## Zdroje
*

Kategória:Interná propedeutika
Kategória:Kardiológia
Kategória:Pneumológia
VKM

thumb|Označenie osobného vozňa VKM kódom Deutsche Bahn

**VKM** (z ) je skratka, používaná pre kód označujúci majiteľa dráhového vozidla. Tento kód sa používa ako súčasť jednotného medzinárodného označenia železničných vozidiel, kde sa uvádza za kódom registrujúcej krajiny. Väčšinou ide o určitú formu skratky názvu majiteľa vozidla.

## Formát VKM
Kód VKM sa skladá z dvoch až piatich znakov, pričom ako znaky je povolené používať iba znaky latinky, vrátane diakritických znamienok. V kóde sa používajú veľké písmená, ale u písmen, ktoré nie sú prvými písmenami názvu majiteľa, je povolené použitie malých písmen. V kóde sa nesmú používať číslice, pomlčky, bodky a iné podobné znaky.

## Zdroj

## Externé odkazy
*Zoznam pridelených VKM ()

Kategória:Dráhové vozidlá
Kategória:Skratky
Modus operandi (kriminalistika)

***Modus operandi*** (latinský plurál *modi operandi*, anglická skratka znie *M. O.*) je v kriminalistickom kontexte spôsob spáchania trestného činu s jeho špecifickými znakmi.

*Modus operandi* môže byť použitý pri vyšetrovaní v skupine kriminálnikov. Napríklad, zlodej môže často vojsť do domu zadným oknom, ktoré rozbije kameňom. Ak kriminálnik je podozrivý z vlámania, môžeme porovnať *modi operandi* ako pomoc pri identifikácii páchateľa.

*Modus operandi* páchateľa môže byť použitý aj v profilovaní páchateľa, kedy treba vymedziť znaky týkajúce psychiky páchateľa.

Spôsob postupovania sa často zamieňa s „podpisom“ páchateľa. Zatiaľ čo *modus operandi* sa môže časom zmeniť, jeho podpis zostáva zväčša rovnaký.

## Referencie


## Zdroj

Kategória:Kriminológia
Kategória:Latinské výrazy
Vyšetrenie čuchom

**Vyšetrenie čuchom** alebo **čuch** je jedna zo súčastí fyzikálneho vyšetrenia pacienta lekárom. Celkový zápach pacienta alebo zápach z jeho úst () môže upozorniť na viacero závažných ochorení. 

* acetónový zápach dychu - diabetik v ketoacidóze
* amoniakový zápach - zlyhanie obličiek
* zápach stolice - črevná nepriechodnosť
* foetor hepaticus - osobitý zápach pri zlyhávaní pečene
* hnilobný zápach - gangréna, bronchiektázie
* zápach z úst - zanedbaná starostlivosť o chrup, choroby pažeráka a/alebo žalúdka a ďalšie

## Zdroje
*

Kategória:Interná propedeutika
Počúvanie

**Počúvanie** môže byť:
*vnímanie sluchom
*dozvedenie sa sluchom
*poslúchanie
*v medicíne: auskultácia
Pohľad

**Pohľad** môže byť:
*pozretie, upriamenie zraku, pozri pohľad (pozretie)
*smer pozretia na niečo alebo spôsob znázorňovania na základe tohto smeru pozretia
*výhľad (z výšky)
*názor
*v medicíne: pozri pohľad (medicína)
Poklop

**Poklop** môže byť:
*uzáver, vrchnák, príklopka, záklopka (všetko najmä na šachte, kozmickej lodi a podobných veľkých objektoch)
*zastarano: poklep
Preklepanie

**Preklepanie (preklepávanie)**  alebo **preklopanie (preklopávanie)** môže byť:
* v medicíne: vyšetrenie poklepom, pozri poklep (medicína)
* zbavenie nežiaducich prvkov (najmä prachu) klepaním (klopaním)

**Preklepanie** môže byť aj prepísanie na stroji, pozri prepísanie.
Perkusia

**Perkusia** môže byť:
*úder, náraz; tlčenie, búšenie
*v lekárstve: poklep, pozri poklep (medicína)
*vo vojenstve: zapálenie výbušniny úderom alebo nárazom
*zariadenie na harmóniu, umožňujúce rýchlejšie chvenie jazýčka, pozri perkusia (harmónium)

## Pozri aj
*perkusie
Modus operandi

**Modus operandi** (lat. doslova "spôsob pracovania (na niečom)/pôsobenia/vykonávania"; latinský plurál znie *modi operandi*; anglická skratka znie *M.O.*) môže byť:
*všeobecne: spôsob (metóda) konania, práce či výskumu
*v kriminalistike: spôsob páchania trestných činov typický pre istého páchateľa, pozri modus operandi (kriminalistika)
*v sociológii (podľa P. Bourdieua): pozri modus operandi (sociológia)

**Modus Operandi** môže byť:
*film z roku 2009, pozri Modus Operandi (2009)
*hra od firmy Simutronics, pozri Modus Operandi (hra)
*album:
**Modus Operandi (Photek)
**Modus Operandi (Nameless Crime)
*pieseň:
**Modus Operandi (Classic Case)
**Modus Operandi (Training for Utopia)
**modus operandi (dusan vlk)
Peugeot 4007

**Peugeot 4007** je automobil, ktorý vyrába francúzska automobilka Peugeot od 12. júla 2007. Od rovnakého času sa vyrába aj Citroën C-Crosser, ktorý je s týmto modelom  takmer rovnaký. Ide o crossover, ktorý je postavený na báze Mitsubishi Outlander. Vyrába sa v holandskej provincii Limbursko a v továrňach firmy Micubiši v Japonsku v Okazaki.
## Motory

## Zdroj

4007
Kategória:SUV
Arctodus simus

***Arctodus simus*** je dnes už pravdepodobne vyhynutý druh pleistocénneho medveďa s neobvykle krátkym ňufákom. Tento medveď sa nevyskytoval iba v Amerike, ale aj v Rusku. Vďaka pleistocénnemu pevninskému mostu, ktorý spájal Severnú Ameriku s Kamčatkou, sa mohol dostať z jedného kontinentu na druhý.

## Opis
náhľad|vľavo|Arctodus simus v porovnaní s človekom
Tento medveď mal veľmi nezvyčajnú stavbu tela. Mal vysoké, ľahké nohy, podľa rekonštrukčných paleontológov sa pohyboval podobným štýlom ako ťava. Mal krátky chvost a malú guľatú hlavu. Laby mal široké asi , boli teda približne rovnako široké, ako mal dlhý ňufák. Bol vysoký asi 1,6 a dlhý 3,7 metrov, vážil okolo . Podľa posledných výskumov nešlo o nebezpečného dravca, ale o nekrofága. Svojou veľkosťou mohol zastrašiť protivníkov a ukradnúť im ťažko získanú korisť. Ľahké, dlhé nohy v kombinácii s chôdzou podobnej ťavej tvorili dokonalú súhru pre efektívny pohyb na dlhé trasy. Pretože keby lovil zver, musel by loviť len rovno bežiace zvieratá, napr. kone. Keby ale kôň zatočil a medveď by sa pokúsil o to isté, mohol by si zlomiť nohu.

## Iné projekty

## Zdroj
* 

Kategória:Praveké živočíchy
Kategória:Vymreté cicavce
Kategória:Medveďovité
Inšpekcia

**Inšpekcia** môže byť:
*úradný dozor, úradná kontrola, dozeranie, dohľad, (kontrolná) obhliadka, prehliadka resp. osoba/osoby/orgán, ktorá/-é/-ý tieto činnosti vykonáva/-vajú, pozri napr. školská inšpekcia
*pohotovostná služba v lekárni
*v medicíne: vyšetrenie pohľadom, pozri pohľad (medicína)
Letisko Long Thành

**Letisko Long Thanh** ( je plánované letisko vo Vietname, v provincii DongNai, 40 km severovýchodne od Hočiminovho Mesta. Po dokončení pôjde o najväčšie letisko vo Vietname. Územný plán výstavby už bol schválený príslušnými orgánmi. Výstavba sa začne v roku 2015 a do prevádzky sa plánuje uviesť ešte pred rokom 2020. Celkové náklady na výstavbu tohoto letiska sú odhadované na 6,7 miliardy USD. Kapacita letiska bude 100 miliónov cestujúcich ročne. Nahradí Letisko Tân Sơn Nhất. Bude mať 4 dráhy.

Letisko sa bude rozprestierať na rozlohe 5 000 ha. Po ukončení prvej fázy výstavby bude mať 2 dráhy, čo mu umožní prijať 25 miliónov cestujúcich ročne. Letisko bude rozširované až do roku 2030. Od roku 2030 bude mať 4 dráhy a bude môcť odbaviť 100 miliónov cestujúcich ročne spolu s 5 miliónmi ton nákladu. Takto sa stane najväčším letiskom vo Vietname a bude zároveň jedným z najväčších letísk v juhovýchodnej Ázii.

## Referencie

## Externé odkazy
* Long Thanh Airport Official Website
* Southern Airports Corporation Official Website (SAC)

Kategória:Letiská vo Vietname
Kategória:Hočiminovo Mesto
Cenina (účtovníctvo)

**Cenina** je druh krátkodobého finančného majetku, uvádzaný v slovenských zásadách členenia súvahy (§9(7) Opatrenia MF/27076/2007-74) v jednej položke spolu s peňažnou hotovosťou a šekmi (teda ako druh majetku týmto dvom druhom majetku podobný). Presná definícia v opatrení chýba, uvádza sa tam len (v §12), že *Ako ceniny sa účtujú najmä poštové známky, kolky, zakúpené stravné lístky do prevádzkární verejného stravovania, telefónne karty a obdobné karty, ak majú hodnotu, z ktorej sa bude môcť čerpať po ich vydaní do užívania.*

## Zdroj
*Opatrenie MF SR MF/27076/2007-74 v znení platnom v auguste 2011 (podobný text bol v zrušenom opatrení Opatrenie Ministerstva financií SR č. 23586/2002-92)

Kategória:Účtovníctvo
Braga (mesto)

**Braga** je historické mesto na severe Portugalska v regióne Norte. Je hlavným mestom rovnomenného dištriktu a tretím najväčším portugalským mestom. 

## Pamiatky
Na kopec nad Bragou do kostola Bom Jesus do Monte vedie pútnická cesta. Na toto miesto vedie historická lanovka, ktorá je zvláštna tým, že jej pohon obstaráva voda. V hornej stanici sa voda napustí do nádrže v podvozku vagónu a dole sa zase vypustí. Patrí medzi niekoľko desiatok lanoviek tohto druhu na svete.

Podobné pútnické miesto, neďaleko Bom Jesus do Monte, sa volá Sameiro. Okolo chrámu je veľké priestranstvo, pod ktorým je expozícia dejín kresťanstva. 

Mesto samotné má veľmi veľa pamiatok, najmä religiózneho charakteru. Nachádza sa tu katedrála Panny Márie, najstaršia katedrála v krajine.

## Vzdelávanie
Mesto je sídlom dvoch univerzít:*Universidade do Minho* a *Universidade Católica Portuguesa*.

## Šport
V meste pôsobí futbalový tím S.C. Braga, finalista Európskej ligy v roku 2011.

## Osobnosti mesta
* Martin z Dumia (* 518 - † 579), arcibiskup z Bragy, svätec 

## Partnerské mestá
*  Astorga, Španielsko
*  Bissorá, Guinea-Bissau
*  Clermont-Ferrand, Francúzsko
*  Puteaux, Francúzsko
*  Santo André, Brazília
*  São Nicolau, Kapverdy

## Referencie

## Iné projekty

## Externé odkazy
* Oficiálna stránka
* BragaVirtual - informácie vo viacerých jazykoch 

## Zdroj

Kategória:Mestá v Portugalsku
Cenina (všeobecne)

**Cenina** je chránená nepeňažná tlačovina, t.j. doklad o zaplatení poplatku za spoplatnené konanie (úkon) orgánu verejnej správy, súdu a pošty alebo o osvedčení určitej skutočnosti. Cenina preukazuje hodnotu, ktorá je na nej napísaná.

Rozlišujú sa:
***štátne ceniny** = kolková známka, kontrolná známka a kontrolná páska
***poštové ceniny** = poštová známka, poštová celina, poštový vzorec (inú definíciu pozri nižšie) 

Poštové ceniny podľa zákon č. 507/2001 Z. z. o poštových službách sú: *a) známky s označením "Slovensko" alebo "Slovenská republika", prípadne s doplneným symbolom Európskej únie (ďalej len "poštová známka"), b) lístky, obálky, aerogramy a pigeongramy s vyobrazením poštovej známky (ďalej len "poštová celina"), c) výplatné značky s označením "Slovensko" alebo "Slovenská republika", prípadne s doplneným symbolom Európskej únie zo samoobslužných technických zariadení (ďalej len "výplatná značka"), d) prúžky do výplatných strojov, e) medzinárodné odpovedky vydané Medzinárodným úradom Svetovej poštovej únie.*

## Zdroje
* 
* zákon č. 507/2001 Z. z. o poštových službách

Kategória:Pošta
Kategória:Právo
Temporary Autonomous Zone

**Temporary Autonomous Zone** (v češtine vyšlo pod názvom *Dočasná autonomní zóna*) je kniha anarchistického spisovateľa Hakima Beya. Kniha predstavuje koncept vytvárania zón nezávislých od mocenskej kontroly, ktoré slúžia ako priestor pre rozličné aktivity v oblasti sociálnych vzťahov, tvorivej činnosti, osobnej seberealizácie a pod.

## Externé odkazy
* Voľne dostupný český preklad online

Kategória:Anarchizmus
Kategória:Knihy z 1985
Drégely

**Drégely** (po slovensky *Drégeľ, Dregeľ*) môže byť:
*hrad v Maďarsku, pozri Drégely (hrad)
*bývalá časť obce Drégelypalánk, pozri Drégelypalánk
Hobbit (román)

**Hobbit** (preklad V. Krupu 1994) alebo **Hobbiti** (preklad V. Krupu 1973) alebo **Hobit, alebo, cesta tam a späť** (preklad O. Kořínka 2002), v origináli *The Hobbit, or There and Back Again*, je fantasy román J. R. R. Tolkiena vydaný 21. septembra 1937. V slovenčine vyšiel prvýkrát v roku 1973 (pod názvom "Hobbiti"), v češtine v roku 1979.

Román bol pôvodne vydaný ako príbeh pre deti v tradícii rozprávok a plní úlohu akejsi predlohy k *[[Pán prsteňov (knihy)|Pánovi prsteňov]]* (napísanému medzi rokmi 1939 a 1948 a vydanému v rokoch 1954 a 1955). Charakteristické postavy, artefakty, zápletka  a dejový príbeh knihy v podstate predurčili základné znaky neskoršej fantasy, ktorá sa rozvíjala od konca päťdesiatych rokov.

## Príbeh

Román s podtitulom „Cesta tam a späť“ sleduje dobrodružstvá hobbita Bilba Bublíka z Grófstva. Na jeho ceste cez krajinu Stredozem ho sprevádza skupina trpaslíkov a čarodejník menom Gandalf. Cieľom ich cesty je oslobodenie trpasličieho kráľovstva v Osamelej hore a navrátenie veľkého pokladu ukradnutého drakom Smaugom.

Bilba na jeho ceste okrem čarodejníka Gandalfa sprevádzajú trinásti trpaslíci: Fili, Kili, Oin, Gloin, Dvalin, Balin, Bifur, Bofur, Bombur, Dori, Nori, Ori a Thorin Dubbin.

Počas cesty k Osamelej hore zažíva skupina putujúcich rôzne nebezpečné dobrodružstvá. Postupne prídu do styku s elfmi a poloelfom Elrondom, hlúpymi trollmi, zlými škratmi, nebezpečnými hovoriacimi vlkmi - vrokmi (vŕkmi), veľorlami, neobyčajným poločlovekom-polomedveďom Grizlom (alebo iný názov Beorn), obrími pavúkmi, lesnými elfmi, statočnými ľuďmi a napokon s veľkým drakom Smaugom. Dej vrcholí Veľkou bitkou piatich armád, v ktorej sa zúčastnili trpaslíci, elfovia, ľudia, vroci a škreti. A nakoniec sa Bilbo do Grófstva šťastne vráti.

To, čo je v tejto knihe dôležité pre jej pokračovanie Pán prsteňov, je, že počas tejto dlhej a náročnej cesty Bilbo našiel čarovný prsteň, veľmi dôležitý v nasledujúcej trilógii. Skrýval ho Glum (Smeagol, uvádzané aj Gloch) v podzemí pod Hmlistými horami a Bilbo ho náhodne našiel. Aj keď je význam prsteňa v tomto príbehu druhoradý, (hlavná dejová línia sa zaoberá drakom Smaugom) predsa len zasahuje svojimi čarovnými schopnosťami do deja.

## Preklady do slovenského jazyka
*1973 - *Hobbiti*, prel. Viktor Krupa (I. vydanie)
*1994 - *Hobbit*, prel. Viktor Krupa (II. vydanie, zmenený názov)
*2002 - *Hobbit*, prel. Viktor Krupa (III. vydanie, zmenený názov)
*2002 - *Hobit, alebo, Cesta tam a späť*, prel. Otakar Kořínek (I. vydanie, ilustrované vydanie)
*2007 - *Hobit, alebo, Cesta tam a späť*, prel. Otakar Kořínek (II. vydanie)
*2012 - *Hobit, alebo, Cesta tam a späť*, prel. Otakar Kořínek (III. vydanie)

## Iné projekty

Kategória:Knihy z 1937
Kategória:Stredozem
Kategória:Knihy v anglickom jazyku
Kategória:Fantasy romány
Kategória:Sfilmované romány
Kategória:Diela J. R. R. Tolkiena
Kozí kameň

**Kozí kameň** () je najvyšší vrch pohoria Kozie chrbty, krajinného celku Fatransko-tatranskej oblasti. Nachádza sa približne  juhozápadne od Popradu.

## Poloha
Vrch sa nachádza vo východnej časti pohoria, v geomorfologickom podcelku Dúbrava, približne  severne od obce Vikartovce. Nachádza sa v Prešovskom kraji, okrese Poprad a zasahuje do katastrálneho územia obcí Vikartovce a Spišská Teplica. 

## Opis
Nachádza sa v strede východnej časti pohoria, nad obcou Vikartovce, južne od mesta Svit. Severozápadne susediaci vrch Čierna () oddeľuje sedlo *Tabličky*, severným smerom leží Bôrik () a Smolník (), východným Krížový vrch () a Krížna (), južným Vysoký vrch (), Holý vrch (), Predná hoľa () a Kráľova hoľa () a západným Jedlinská (), Krahulec () a Gregória (). Severnú časť masívu odvodňuje potok Jaškovec, ktorý cez Lopušnú a Mlynicu smeruje do rieky Poprad, južnú oblasť odvodňujú prítoky Hornádu. Tvorí tak rozvodnicu Čierneho a Baltského mora. Veľká časť vrchu je odlesnená a vrcholom vedie značený chodník zo sedla Tabličky.

### Výhľady
Vrcholová časť i hrebeň je z veľkej časti odlesnená a poskytuje zaujímavé výhľady. Z celého hrebeňa sú jedinečné výhľady na Vysoké Tatry aj Nízke Tatry. Samotný vrchol umožňuje pozorovať okolité vrchy Kozích chrbtov, no pri ideálnych podmienkach sú pozorovateľné tiež Levočské vrchy, Branisko, Volovské vrchy či Veľký Choč.

## Prístup
* po  značke z Vikartoviec alebo Svitu cez sedlo Tabličky
* po  značke zo Spišskej Teplice alebo sedla Tabličky

## Referencie

## Pozri aj
* Zoznam vrcholov v Kozích chrbtoch
* Kozie chrbty

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Tisícovky na Slovensku
Kategória:Vrchy v okrese Poprad
Malina (plod)

náhľad|Malina
náhľad|Maliny
**Malina** je plod ostružiny malinovej. Je zložená z drobných guľôčok červenej farby. 

Obsiahnuté farbivo patrí medzi najsilnejšie antioxidanty. Čím sýtejšej a tmavšej farby sú maliny, tým je koncentrácia tohto farbiva vyššia. Plody, šťava a ďalšie výrobky z nich sú najmä pre obsah antioxidantov cenné pri horúčkovitých a zápalových ochoreniach (zápal priedušiek, reuma), zlepšujú zdravotný stav fajčiarov a alkoholikov, odporúčajú sa aj pri Alzheimerovej chorobe (Strata pamäte) 

## Nutričné hodnoty
Jedna šálka čerstvých malín obsahuje 1,48 g bielkovín, 64 kalórií a 8 g vlákniny.

## Ďalšie účinné látky
Maliny obsahujú okolo 13% jednoduchých cukrov, kyselinu jablčnú, kyselinu vínnu, kyselinu citrónovú, kyselinu mravčiu, kyselinu salicylovú, glykozidy. Maliny ďalej obsahujú pomerne veľa pektínu, trieslovín a rastlinných farbív. Malé kôstky obsahujú 16% žltozeleného oleja.

## Význam pre zdravie
* prírodný prostriedok pre vývoj zdravej kože, nechtov a vlasov
* obsahujú provitamín A, ktorý blahodarne pôsobí na oči a proti šeroslepote
* sú močopudné a odporúča sa ich konzumácia pri problémoch s obličkami a močovým mechúrom
* pomáhajú pri zápche, zlepšujú peristaltiku čriev
* sú žlčopudné, prospievajú pečeni
* posilňujú imunitu a obranyschopnosť proti infekciám
* zmierňujú krvácanie ďasien
* zlepšujú chuť do jedla a trávenie

## Iné projekty

Kategória:Ovocie
Kategória:Flóra na Slovensku
Hruška nashi

náhľad|Hruška nashi

**Hruška nashi** (po japonsky: ナシ - na-ši, alebo 梨) alebo **ázijská hruška** alebo **japonská hruška** je v užšom zmysle plod druhu Pyrus pyrifolia (hruška hruškolistá), v širšom zmysle aj plod podobných ázijských druhov hrušky (najmä Pyrus ussuriensis).

Pôvodne pochádza z Číny. V súčasnosti je rozšírené v celej východnej Ázii a Japonsku. V posledných rokoch sa s jeho pestovaním sa začína aj v Čile, Francúzsku a Taliansku.

Plod hrušky nashi má guľovitý až mierne zaoblený tvar a väčšinou žltkastú farbu. Je šťavnatejšie a sladšie než európska hruška.

## Galéria

Súbor:Nashi pear tree in bloom.jpg|Kvety hrušky nashi
Súbor:Pear-tree,katori-city,japan.JPG|Plody hrušky nashi
Súbor:Nashi-pear,katori-city,japan.JPG|Rez plodom 


## Iné projekty

Kategória:Ovocie
Kategória:Flóra na Slovensku
Mandarínka (plod)

náhľad|Mandarínky
náhľad|Mandarínky
**Mandarínka** je oranžový citrusový plod mandarínkovníka. 

Všetky druhy mandarínok patria do skupiny jasne oranžových citrusových plodov s tenkou kôrou, ktorá sa dobre olupuje.

## Liečivé látky
Mandarínka je dobrý zdroj vitamínu C, obsahuje pektín, formu rozpustnej vlákniny, ktorá môže pomáhať znižovaniu hodnôt krvného cholesterolu. Vitamín C je tiež antioxidant, ktorý môže pomáhať predchádzať škodám spôsobenými voľnými radikálmi a môže poskytovať určitú ochranu proti rôznym formám rakoviny.

Rovnako aj blanka medzi jednotlivými dielikmi dužiny je hodnotnou súčasťou mandarínky, obsahuje aj pektín. Dužina aj membrány obsahujú aj bioflavonoidy, ktoré účinkujú rovnakým spôsobom ako antioxidanty.

## Galéria

Súbor:Mandarin tree closeup.JPG|Strom s mandarínkami
Súbor:Mandarine 001.JPG|Mandarínka
Súbor:Mandarin oranges canned.jpg|Dužina mandarínky


## Iné projekty

## Zdroj
* 

Kategória:Ovocie
Kategória:Citrusové plody
Imaginary Monsters

***Imaginary Monsters*** je tretie EP kanadskej rockovej skupiny The Birthday Massacre, ktoré bolo vydané roku 2011.

## Zoznam skladieb

Kategória:EP skupiny The Birthday Massacre
Kategória:EP z 2011
Ríbezľa biela

náhľad|Biela ríbezľa

**Ríbezľa biela** alebo **biela ríbezľa** je - skôr neformálny - taxón, ktorý sa v literatúre dnes považuje za odrodu druhu ríbezľa červená či súhrnné označenie niektorých kultivarov tohto druhu či farebný variant tohto druhu, alebo za krížence tohto druhu a niektorých veľmi podobných druhov. Ako latinské meno sa v literatúre uvádza *Ribes niveum, Ribes vulgare, Ribes sativum* a pod., ale všetky tieto názvy sa v literatúre používajú aj na označenie iných taxónov (systematika známych ríbezlí je totiž značne sporná). 

Plody sú žltkasté, ružovkasté (alebo skoro biele) bobule, s mierne kyslastou chuťou. Táto rastlina sa dá dobre pestovať na Slovensku a v iných oblastiach mierneho podnebného pásma. Bobule rastú na vetvičkách v malých strapcoch.

Rastlina sa rozmnožuje odrezkami alebo aj semenami vo svojich plodoch. Plody vznikajú opelením kvetu hmyzom, ktorý kvet opeľuje. Plod má obyčajne 6-8 semien. Plody sa môžu konzumovať bez úpravy, v kompóte, alebo sa hodia ako príloha k jedlám.

## Externé odkazy
*http://carozahrady.sk/drobneovocie/ribezle/pestovaniebielychribezli.html 
*http://tilia.zf.mendelu.cz/ustavy/551/ustav_551/eltronic_ovoc/_private/ovoc_1/data/rybiz.pdf 
*[ftp://193.166.3.2/pub/sci/bio/life/plants/magnoliophyta/magnoliophytina/magnoliopsida/grossulariaceae/ribes/index.html#FPN]
*http://www.plantnames.unimelb.edu.au/Sorting/Ribes.html
*http://www.agroporadenstvo.sk/potraviny/clanky/vlastnosti_rast_mat.pdf

Kategória:Ovocie
Kategória:Flóra na Slovensku
Kategória:Kry
Kategória:Ovocné kry
Naši

**Naši** môže byť:
* (blízka) rodina; rodičia
* prívrženci, priatelia a podobne
* slovenský televízny seriál vysielaný na TV JOJ, pozri Naši (seriál)
* v Rusku:
** mládežnícke hnutie v Rusku, pozri Molodežnoje demokratičeskoje antifašistskoje dviženije „Naši“
** hnutie A. G. Nevzorova, pozri Narodno-osvoboditeľnoje dviženije „Naši“
** kniha S. Dovlatova, pozri Naši (Dovlatov)
*japonský torpédoborec:
**Naši (torpédoborec, 1918)
**Naši (torpédoborec, 1945)

## Pozri aj
*hruška nashi
Gangsta’s Paradise

***Gangsta's Paradise*** je druhý štúdiový album amerického repera Coolio. Z albumu boli vydané tri hitové single: „Gangsta's Paradise“, 1. miesto, „1, 2, 3, 4 (Sumpin' New)“, 5. miesto a „Too Hot“, 24. miesto v rebríčku Billboard Hot 100.

## Zoznam skladieb

## Pozície v rebríčkoch

## Referencie

Kategória:Hudobné albumy z 1995
Kategória:Albumy Coolia
Cirkev

**Cirkev** môže byť:
* náboženské spoločenstvo všetkých kresťanov, pozri cirkev (všetci kresťania)
* organizované (legitímne ustanovené) spoločenstvo kresťanských veriacich určitého vyznania/viery/doktríny/kultu, čiže kresťanská náboženská spoločnosť, pozri cirkev (kresťanská organizácia) 
* organizované (legitímne ustanovené) spoločenstvo veriacich určitého vyznania/viery/doktríny/kultu (t. j. nie len kresťanské), čiže náboženská spoločnosť (v širšom zmysle), často ako opak sekty a kultu, pozri náboženská spoločnosť a pre Slovensko aj cirkev alebo náboženská spoločnosť
* také organizované (legitímne ustanovené) spoločenstvo veriacich určitého vyznania/viery/doktríny/kultu, ktoré svojho času patrilo medzi tzv. recipované cirkvi, pozri pod recipovaná cirkev a vysvetlenie v článku náboženská spoločnosť
* v katolíckej cirkvi: katolícka cirkev
* zriedkavo: náboženská obec, cirkevná obec
* zastarano: cerkev

## Pozri aj
* náboženská spoločnosť
* Cirkev alebo náboženská spoločnosť

Kategória:Cirkev
Tetrakoncha

[náhľad|Čiernou farbou je vyznačená pôvodná tetrakoncha a mladšia prístavba Kostola Najsvätejšej Trojice, [Chrasť nad Hornádom|Chrasť na Hornádom]]
**Tetrakoncha** alebo **tetrakonchos** () je osobitá forma centrálnej stavby so štyrmi apsidami usporiadanými do podoby štvorlístka v tvare gréckeho kríža. Najčastejšie sa vyskytuje v ranokresťanskej, byzantskej, gruzínskej, arménskej či predrománskej a románskej architektúre. Táto stavba slúžila ako martýrium, mauzóleum alebo aj baptistérium.

V Česku nájdeme tetrakochnu svätého Kríža v areáli Sázavského kláštora z druhej polovice 11. storočia. Na Slovensku možno nájsť zvyšky predrománskej tetrakonchy pod gotickým Barboriným palácom na Trenčianskom hrade. Čiastočne zachovaná tetrakoncha sa nachádza v Kostole Najsvätejšej Trojice v Chrasti nad Hornádom.

## Galéria

Súbor:Sázavský klášter (kaple).JPG| Zvyšky základov tetrakonchy svätého Kríža v areáli Sázavského kláštora, Česko 
Súbor:Základy kaplnky, Trenčiansky hrad (2008).jpg| Zvyšky múrov tetrakonchy na Trenčianskom hrade, Slovensko 
Súbor:Chrasť nad hornádom.jpg| Čiastočne zachovalá tetrakoncha Kostola Najsvätejšej Trojici v Chrasti nad Hornádom, Slovensko 


## Referencie

## Pozri aj
* koncha
* apsida
* rotunda

## Iné projekty

Kategória:Architektonické prvky
Kategória:Kresťanská architektúra
Kategória:Byzantská architektúra
Kategória:Predrománska architektúra
Kategória:Románska architektúra
Zlatý glóbus za najlepší mužský herecký výkon v seriáli (komédia/muzikál)

**Zlatý glóbus za najlepší mužský herecký výkon v seriáli (komédia/muzikál)** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1970. Pôvodne existovala kategória *Najlepší herec v seriáli* a do roku 1970 sa nerozlišoval žáner.

náhľad|Rekordman Alan Alda a jeho kolegovia zo seriálu M*A*S*H
Rekordných šesť cien za najlepšieho komediálneho herca získal Alan Alda za postavu kapitána B.F.Pierceho v seriálu M*A*S*H. Alda dokonca vyhral štyri roky za sebou a celkovo bol nominovaný jedenásťkrát. Michael J. Fox získal štyri Glóbusy, z toho tri za sebou za roky 1997 až 1999. Bob Newhart bol nominovaný šesťkrát, nevyhral však ani raz. Na 46. ročníku udeľovania Zlatých glóbusov za rok 1988 boli vyhlásení traja víťazi - Michael J. Fox, Judd Hirsch a Richard Mulligan.

## Víťazi a nominovaní
### 19691970

### 19711980

### 19811990

### 19912000

### 20012010

### 20112020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu vyhrali (zvýraznení sú **tučne** a na prvom mieste), a taktiež tých, ktorí boli na ňu nominovaní. Ďalej sú uvedené postavy, ktoré stvárnili a seriáli, za ktoré boli ocenení/nominovaní. Ak má seriál distribučný názov, je uvedený pod ním.

## Referencie

## Externé odkazy
* Česko-Slovenská filmová databáza
* Best performance by an actor in a television series - comedy or musical  
* The Internet Movie Database 

Kategória:Zlatý glóbus
Rekordy ATP Tour

## Dvojhra
### História Grand Slamu

 - *rekordy počítané len v [[Otvorená éra svetového tenisu|otvorenej ére]]*

#### Najviac víťazných zápasov na jednotlivých turnajoch Grand Slamu

### Hráčske rekordy

* ***Tituly na okruhu vo dvojhre v [[Otvorená éra svetového tenisu|otvorenej ére]]:***

Kategória:ATP
Saľut 7

**Saľut 7** (**DOS-6** alebo **DOS-5-2**; ) bola sovietska orbitálna stanica vypustená na obežnú dráhu v apríli 1982. Išlo o poslednú stanicu programu Saľut. 

Stanica bola vypustená na dráhu s priemernou výškou 280 km 19. apríla 1982 z kozmodrómu Bajkonur nosnou raketou Proton-K. Saľut 7 mala podobné vybavenia a parametre ako jej predchodkyňa Saľut 6, prešla však zároveň viacerými modifikáciami, ktoré jej umožnili napr. predĺžiť dĺžku jej využívania vo vesmírnom priestore či rozšíriť obytné priestory vďaka možnosti pripájania ťažkých zásobovacích lodí typu TKS (technológia, ktorá poslúžila ako príprava pred neskorším budovaním stanice Mir).

Na stanici slúžilo medzi májom 1982 a júnom 1986 celkovo 6 základných a 5 návštevníckych posádok s celkovo 21 kozmonautmi (z toho traja ju navštívili dvakrát, Vladimir Džanibekov dokonca trikrát). V návštevníckych posádkach boli aj prví kozmonauti Francúzska (Jean-Loup Chrétien) a Indie (Rákeš Šarma). S výnimkou niekoľkých krátkych období bola stanica nepretržite obývaná celkovo 816 dní. 

So stanicou sa spojilo celkovo 11 pilotovaných lodí Sojuz T, 12 nepilotovaných zásobovacích lodí typu Progress a 2 typu TKS (*Kosmos-1443* a *Kosmos-1686*).

Zo Saľutu 7 sa uskutočnilo 13 výstupov do otvoreného vesmíru s celkovou dĺžkou trvania 48 hodín a 33 minút.

Po tom, ako stanicu opustila posledná posádka, pripojená nepilotovaná loď TKS-4 (Kosmos-1686) v auguste 1986 zdvihla jej dráhu na výšku až 495 km a mala ju tak zakonzervovať do budúcnosti, pretože v tom čase sa uvažovali viaceré možnosti o jej ďalšom využití, vrátane jej návratu na Zem pomocou raketoplánu Buran (ktorého program bol nakoniec po jednom lete úplne zrušený). Vplyvom zvýšenej slnečnej činnosti v roku 1990 však stanica začala klesať do hustejších vrstiev atmosféry rýchlejšie ako sa predpokladalo a 7. februára 1991 sa v nej rozpadla, pričom jej trosky dopadli na územie Argentíny.

## Základné posádky
* Anatolij Berezovoj a Valentin Lebedev na lodi Sojuz T-5 prileteli na stanicu 13. mája 1982 a zotrvali na nej 211 dní.
* Vladimir Ľachov a Alexandr Pavlovič Alexandrov z lode Sojuz T-9 vstúpili na stanicu 27. júna 1983 a strávili tam nasledujúcich 150 dní.
* Leonid Kizim, Vladimir Soloviov a Oleg Aťkov 8. februára 1984 vstúpili na lodi Sojuz T-10 na stanicu a uskutočnili tam najdlhší pobyt, 237 dní.
* Vladimir Džanibekov a Viktor Savinych zo Sojuzu T-13 prileteli na stanicu 6. júna 1985 a strávili tam 110 (Džanibekov), resp. 168 dní (Savinych)
* Vladimir Vasiutin, Alexandr Volkov a Georgij Grečko z posádky lode Sojuz T-14 došli na stanicu 17. septembra 1985, pričom Volkov a Vasiutin na nej zotrvali 65 dní (Grečko sa vrátil po 8 dňoch na palube Sojuz T-13)
* Leonid Kizim a Vladimir Soloviov z lode Sojuz T-15 prešla 5. mája 1986 na stanicu Saľut 7 zo stanice Mir, na ktorú sa opätovne vrátili po 50 dňoch a uskutočnili tak prvý prelet medzi orbitálnymi stanicami v histórii.

## Iné projekty

## Externé odkazy
* Encyclopedia Astronautica: Salyut 7

Kategória:Program Saľut
Kategória:Zaniknuté kozmické stanice
Kategória:Kozmonautika v 1982
Ríbezľa čierna

**Ríbezľa čierna** (lat. *Ribes nigrum*) je druh z rodu ríbezľa (*Ribes*) z čeľade egrešovité  (*Grossulariaceae*).

## Opis
Ide o ovocný ker. Rastlina dosahuje výšku 1 až 2 m. Jej  plodmi sú malé, tmavé  jedlé bobule s vysokým obsahom vitamínu C.

## Plody
### Obsahové látky
Čierne ríbezle sú bohatým zdrojom nielen vitamínu C (zo 100 g čiernych ríbezlí ľudské telo získa až 30 mg vit. C), ale i vitamínu P a z hľadiska obsahu bioaktívnych flavonoidov ich predstihujú iba černica, maliny, šípky a plody rakytníka. Obsahujú pektíny a významné množstvo resveratrolu. Čierne ríbezle radíme medzi rastlinné antioxidanty. Charakteristickú vôňu dávajú bobuliam a listom čiernych ríbezlí niektoré zložky, hlavne éterické oleje. Čierne ríbezle sa vyskytujú divoko, ale liečivú surovinu získavame len z pestovaných kríkov.
náhľad|Plody

### Liečivé vlastnosti
Čierne ríbezle pôsobia močopudne a potopudne, proti hnilobe, proti artritíde, hnačke, skorbutu a posilňuje žalúdok. Vďaka obsiahnutým antioxidantom je prevenciou voči demencii a starnutiu buniek, tkanív, orgánov a organizmu. Komplex flavonoidov s účinkom na cievy označovaný nesprávne ako vitamín P, má (najmä v kombinácii s obsiahnutým či dodaným vitamínom C) ochranný vplyv na bunky, orgány, cievy a zvýšenie hladiny antioxidantov. Bioaktívne flavonoidy pôsobia s obsiahnutým aj dodaným vitamínom C väčšinou synergicky. Komplex prírodných flavonoidov s dodaným vitamínom C označujeme niekedy ako C-komplex. Sušené plody sú cennou súčasťou ovocných čajov. Obsiahnuté pektíny sú pomocou pri boji s rakovinou.  List je pre príjemnú arómu a jemné liečivé pôsobenie cennou súčasťou domácich (celoročných) i liečivých bylinných čajových zmesí. List je napríklad súčasťou čajov na liečbu močových ciest.

## Pestovanie
Kríky čiernych ríbezlí získame na jar alebo na jeseň. Namočíme ich do vody a až potom vysadíme. Sadenice vysadíme o 5-10 cm hlbšie, než rástli v škôlke - tým položíme základ nového pevného kríku. Výhony nad zemou skrátime na 10-20 cm. Dbáme, aby sme mali aspoň dva kríky čiernych ríbezlí, každý od inej odrody, ale vzájomne sa opeľujúce. Budú mať vyššiu úrodu. Množenie ríbezle je jednoduché - množíme buď potápaním alebo augustový či zimnými odrezkami.

## Iné projekty

## Zdroj
* 

Kategória:Ovocie
Kategória:Flóra na Slovensku
Kategória:Kry
Kategória:Ovocné kry
Kategória:Egrešovité
Karambola

náhľad|Nezrelé plody
**Karambola** alebo zriedkavo **čínska hviezdica**  je ovocie stromu egrešovec oblý (Averrhoa carambola). Najčastejšie sa konzumuje čerstvá v exotických ovocných šalátoch alebo ako ozdoba pohárov a nápojov. Pred jedením sa odstránia hnede rebrá a plod sa nakrája na plátky. Vzniknú tak veľmi dekoratívne hviezdy. (Preto sa v angličtine a nemčine toto ovocie nazýva doslova „hviezdne ovocie".)

## Listy
Listy karamboly sú dvadsať centimetrov dlhé a natiahnuté do krátkej špičky. V prípade dlhého obdobia sucha ich rastlina zhadzuje.

## Plody
Plody obsahujú veľké množstvo kyseliny šťaveľovej a mali by sa jesť len v malom množstve. Pri nadmernej konzumácii môžu spôsobiť otravu, prejavujúce sa najmä toxickou encefalopatií, ale aj poškodením obličiek. Tomu sa dá zabrániť i súčasným podaním vápnika v rozpustnej forme. Pri pacientoch so zlyhávaním obličiek je karambola mimoriadne nebezpečná, lebo nielenže sa šťaveľan horšie vylučuje, ale jeho vysoká koncentrácia spätne poškodzuje už aj tak narušenú funkciu obličiek .

Plody sa vyvinú len z malého počtu kvetov. Rozrezaná na plátky vytvorí charakteristickú päťcípu hviezdu. Tenká, priesvitná vonkajšia šupka je hladká a lesklá ako vosk. Dužina plodu je veľmi šťavnatá, chuťou pripomínajúce egreše, sklovito žltá a okolo stredu má malé semená. Stromy dávajú dve až tri úrody za rok. Plody obsahujú nízky obsah cukru, vitamínu C, minerálnych látok, vápnika, horčíka, železa a fosforu.

## Galéria

Súbor:Averrhoa carambola flowers.jpg|Kvety karamboly
Súbor:Averrhoa carambola.jpg|Listy karamboly
Súbor:Balingbing.jpg|Nezrelé plody
Súbor:Have-23.jpg|Rez zrelým plodom 


## Referencie

## Iné projekty

Kategória:Tropické ovocie
Kategória:Bobule
Čechoslovák

**Čechoslovák** môže byť:
* štátny občan Česko-Slovenska (najmä z pohľadu zahraničia), pozri pod Česko-Slovensko
* príslušník „československej národnosti“ (najmä v Spojených štátoch a Kanade), pozri československá národnosť
* podľa teórie čechoslovakizmu príslušník jednotného československého národa, pozri pod čechoslovakizmus
* stúpenec čechoslovakizmu, čechoslovakista, pozri pod čechoslovakizmus
* hovorovo:
** zástanca spoločného štátu Čechov a Slovákov
** Slovák presadzujúci československú orientáciu
* úľ Jána Gašperíka zhotovený v roku 1921, pozri Čechoslovák (úľ)
* periodikum:
** týždenník (tlačový orgán) Zväzu česko-slovenských spolkov na Rusi vydávaný v rokoch 19151918, pozri ''Čechoslovák'' (časopis 1915 – 1918)
** poloúradný dvojtýždenník Dočasného štátneho zriadenia Československej republiky v Londýne vydávaný v rokoch 19391945 (do 2. čísla 1940 pod názvom *Čechoslovák v Anglii*), pozri ''Čechoslovák'' (časopis 1939 – 1945)

## Pozri aj
* Čechoslovák and Westské noviny, týždenník vydávaný v Rosenbergu v Texase v rokoch 19171948 (do roku 1920 pod názvom *Čechoslovák*)

## Referencie
Slovenský národ

**Slovenský národ** môže byť:
* ako etnický národ: Slováci
* ako politický národ: štátni občania Slovenskej republiky, pozri pod Slovensko
* zriedkavo: národ Slovenov, pozri Sloveni
* slovenský autonomistický denník vydávaný v rokoch 19251926 v Bratislave pod vedením Juraja Kozu-Matejova, pozri ''Slovenský národ'' (denník)
* slovenský týždenník vydávaný v rokoch 19191920 v Trnave pod vedením Ferka Urbáneka, pozri ''Slovenský národ'' (týždenník)

## Pozri aj
* Slovák
* Slovensko (rozlišovacia stránka)

## Referencie
Toyota Avensis

thumb|Toyota Avensis III. generácie
**Toyota Avensis** je rodinný osobný automobil. Vyrába sa od roku 1997-2018.

## Súčasná verzia
Tretia generácia Toyoty Avensis (kód modelu T270), bola odhalená na autosalóne v Paríži v roku 2008, do predaja išiel v januári 2009. Avensis získal päť hviezdičiek. V súlade s poslednou Euro NCAP hodnotenie systému s 81% celkového skóre a 90% bodov za bezpečnosť cestujúcich dospelých.

## Motory
* 1,6-litrový 1ZR-FAE 132 koní (98 kW)
* 1,8-litrový 2ZR-FAE 147 koní (110 kW)
* 2,0-litrový 3ZR-FAE 152 koní (113 kW)
* 2,0-litrový motor D-4D 126 koní (94 kW)
* 2,2-litrový motor D-4D 150 koní (112 kW)
* 2,2-litrový motor D-4D 177 koní (132 kW)

## Zdroj
* 

Kategória:Automobily Toyota
Kategória:Automobily strednej triedy
Euro NCAP

náhľad|Najvyšším ocenením testov je plný počet hviezdičiek
**Euro NCAP (European New Car Assessment Programme)** je nezávislé konzorcium, ktoré vykonáva nárazové skúšky automobilov (tzv. crashtesty). 

Testovaným autám vydáva Euro NCAP hodnotenie bezpečnosti v podobe udelenia hviezdičiek za bezpečnosť (max. 5 hviezdičiek). Založené bolo v decembri roku 1996 a v roku 1998 sa stalo oficiálne nezávislou medzinárodnou organizáciou, fungujúcou podľa belgických zákonov. S organizáciou Euro NCAP spolupracuje množstvo inštitúcií vrátane Európskej komisie, alebo Medzinárodnej automobilovej federácie.

## Galéria
Testy simulujú najčastejšie druhy nehôd: 
* čelný náraz dvoch vozidiel
* bočný náraz do automobilu
* bočný náraz do stĺpa
* čelnú zrážku s chodcom


Súbor:EuroNCAP FRONTAL IMPACT (left-hand drive veicles).png|Čelný náraz
Súbor:EuroNCAP SIDE IMPACT (left-hand drive veicles).png|Bočný náraz
Súbor:EuroNCAP POLE IMPACT (left-hand drive veicles).png|Bočný náraz do stĺpa
Súbor:Euroncap pedestrain impact.png|Čelný náraz do chodca


## Externé odkazy
* EURO NCAP (anglicky)

Kategória:Skúšky bezpečnosti v doprave
Kategória:Bezpečnosť automobilov
Kategória:Medzinárodné organizácie
Suchý vrch (vrch vo Veľkej Fatre)

**Suchý vrch** () je vrch Veľkej Fatry. Leží v jej hlavnom hrebeni, medzi Ostredkom a Ploskou, približne  juhovýchodne od Martina.

## Poloha
Nachádza sa v centrálnej, najvyššej časti pohoria, v geomorfologickom podcelku Hôľna Fatra. Vrch leží v Žilinskom kraji, na hranici okresov Ružomberok a Martin a zasahuje na katastrálne územia obcí Liptovské Revúce a Necpaly. Suchý vrch sa nachádza na Veľkofatranskej magistrále, ktorá traverzuje vrchol západným svahom. Najbližším sídlom sú východne ležiace Liptovské Revúce, vzdialené približne . Susednými vrchmi sú severne ležiace *Koniarky* (), západne ležiaca Biela skala (), juhozápadne ležiaci Ostredok () a juhovýchodne ležiace Ostré brdo (). Vrch je súčasťou národného parku a rovnomennej národnej prírodnej rezervácie.

## Opis
Vrch je súčasťou rozsiahleho masívu v centrálnej časti Veľkej Fatry a leží v jej strednej časti. Suchý vrch má podobu nevýrazného skalného pahorku v severovýchodnej časti masívu Ostredka, najvyššieho veľkofatranského vrcholu. Výrazne skalnatý, výškovo však nevýrazný Suchý vrch, je v najvyššom stupni ochrany a aj turistická magistrála vrchol len traverzuje. Severne od vrcholu stojí salaš s prameňom pitnej vody. Západné svahy odvodňujú prítoky Necpalského potoka, východné svahy odvádzajú vodu riečkou Lopušná do Revúcej. 

### Výhľady
Hôľnatý vrchol bez vyššieho porastu a značná nadmorská výška umožňuje ďaleký rozhľad. Časť horizontu zatieňujú blízke hrebene, napriek tomu možno pozorovať mnohé vrchy Veľkej Fatry, no pri vhodných podmienkach tiež časť Nízkych a Vysokých Tatier, Poľanu, Chočské vrchy, Oravské Beskydy, Malú Fatru či Moravsko-sliezske Beskydy.

## Prístup
Vrchol je prístupný odbočením zo značenej trasy hrebeňovky, ktorá vedie západne od vrcholu.
* po  značke hlavným hrebeňom:
** z južného smeru od Krížnej cez Ostredok
** zo severu hrebeňom od Chaty pod Borišovom cez Ploskú 
* po  značke z Vyšných Revúc cez Chyžky
* po  značke Necpalskou dolinou a následne po  cez Koniarky

## Referencie

## Pozri aj
* Hôľna Fatra
* Zoznam vrcholov vo Veľkej Fatre
* Suchý vrch (národná prírodná rezervácia)

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Vrchy v okrese Ružomberok
Fyziatria, balneológia a liečebná rehabilitácia

**Fyziatria, balneológia a liečebná rehabilitácia** (skr. FBLR, angl. spravidla *physical medicine and rehabilitation*) je  medicínsky "*špecializačný odbor, ktorý  komplexne využíva prostriedky svojich  odborov na prevenciu, diagnostiku, liečbu a  výskum porúch zdravia a ich následkov s cieľom maximálnej možnej obnovy a  zachovania, respektíve zlepšenia telesných, duševných a sociálnych funkcií a pracovných schopností.*" (Výnos MZd SR č. 04765/2006 - SL)    

Pododbory, ktoré pod tento odbor patria, sú:
*fyziatria- zaoberá sa vplyvom a využívaním fyzikálnych podnetov na ľudský organizmus
*balneológia - náuka o vplyve a využívaní prírodných liečebných prostriedkov
*liečebná rehabilitácia- skúma a využíva prostriedky liečebnej telesnej výchovy, pracovnej, psychosociálnej a výchovnej rehabilitácie v prevencii, diagnózy a liečby chorôb.

Cieľom je maximálna možná obnova, zachovanie, resp. zlepšenie telesných, duševných, sociálnych funkcií, pracovných zručností a schopností zameraných na urýchlenie reintegrácie pacienta do domáceho prostredia a ak je možné do pracovného zaradenia. Fyzioterapia je jednou z oblastí rehabilitácie.

## Externé odkazy
*http://www.szu.sk/userfiles/priloha c_1.pdf (Výnos Ministerstva zdravotníctva Slovenskej republiky č. 04765/2006 - SL zo dňa 12. apríla 2006, ktorým sa ustanovujú vzorové špecializačné študijné programy a vzorové certifikačné študijné programy)
*http://www.akredkom.sk/isac/public/odbory/7/7.1/7.1.24-3.doc
*Nariadenie vlády 296/2010 Z.z.
*Vestník MZ SR čiastka 14 – 15/1995, číslo SLP-1406/95, zo dňa 28. júna 1995: Koncepcia odboru fyziatrie, balneológie a liečebnej rehabilitácie (uvádza vyššie uvedené definície troch pododborov)
*http://www.gckosice.sk/gckosice/userfiles/vyrocne_spravy/VS.pdf

Kategória:Medicínske odbory
Ford C-Max

thumb|Ford C-Max

**Ford C-Max** (často sa nazýva *Ford Focus C-Max*) je kompaktné MPV vyrábané Americkou firmou Ford v nemeckom meste Saarlouis, v Európe sa predáva od roku 2003 v Severnej Amerike je dostupný od roku 2011. 4. decembra 2010 bola v Nemecku predstavená druhá generácia C-MAX. Ta sa však vyrába v dvoch karosárskych prevedeniach a to ako štandardné MPV a predlžené s väčším rázvorom s názvom **Grand C-MAX**, ktorý je aj sedemmiestny.  Nový C-MAX sa vyrába iba v španielskom závode v meste Valencia .

## Motory
Ford C-MAX má nasledovné varianty motorov

Okrem benzínových/naftových motorov existujú aj alternatívne pohony:
* autoplyn (LPG),
* zemný plyn (CNG) 
* bio-etanol E85 (FFV)

## Galéria

Súbor:Ford C-Max front 20070926.jpg|Ford C-MAX (od 2003 do 2007)
Súbor:Ford C-Max rear 20070926.jpg|Ford C-MAX (od 2003 do 2007)
Súbor:Ford C-MAX.jpg|Ford C-MAX (od 2007)
Súbor:Ford C-MAX 1.jpg|Ford C-MAX (od 2007)


## Referencie

C-MAX
Kategória:Kompaktné MPV
Douglas Hurley

**Douglas Gerald Hurley** (* 21. október 1966, Endicott) je bývalý americký astronaut. Letel do vesmíru v roku 2009 ako pilot misie STS-127 a v roku 2011 tiež ako pilot pri misii STS-135, čo bola posledná misia raketoplánu. 

## Životopis
### Vzdelanie a zamestnanie
Doug Hurley vyštudoval Owego Free Academy v roku 1984. O štyri roky neskôr doštudoval Tulane University. Po ukončení školy vstúpil do Námorného zboru spojených štátov (USMC) ako podporučík. Absolvoval výcvik na základni námorného zboru v Quantico a na leteckej základni námorníctva v Penascole a stal sa námorným pilotom v roku 1991. Následne bol pridelený k výcvikovej letke VMFAT-101 v Kalifornii, kde sa zaúčal na strojoch McDonnell Douglas F-18 Hornet. Neskôr bol vybraný do školy pre námorných pilotov v Marylande. Po ukončení kurzu v decembri 1997 bol pridelený k námornej testovacej peruti VX-23 ako projektový dôstojník a testovací pilot. Celkovo nalietal viac ako 3200 hodín na viac ako 22 rôznych lietadlách.  

### Vstup do NASA

Hurley bol vybraný ako pilot NASA v júli 2000 a v auguste nastúpil na školenie. Po dvojročnom výcviku vstúpil do zboru astronautov. Istý čas pôsobil ako riaditeľ pobočky NASA v Gagarin Cosmonaut Training Center vBajkonure. Po prvý raz letel do vesmíru ako pilot misie STS-127, ktorá dopravila k Medzinárodnej vesmírnej stanici časti japonského modulu Kibó. Po druhý raz sa vydal do vesmíru pri misii STS-135, ktorej cieľom bola doprava zásob k ISS. Zároveň to bol posledný let raketoplánu. 

### Lety do vesmíru
*STS-127 Endeavour, štart 15. júl 2009, pristátie 31. júl 2009
*STS-135 Atlantis, štart 8. júl 2011, pristátie 21. júl 2011
* *[[Crew Dragon Demo-2|SpX-DM2]]*, Falcon 9, štart 30. máj 2020

## Súkromie
Hurley je v druhom manželstve ženatý s astronautkou Karen Nybergovou.

## Iné projekty

## Externé odkazy
* Biografia na NASA 
* Biografia na spcefacts.de

## Zdroj
* 

Kategória:Kozmonauti USA
Kategória:Osobnosti zo štátu New York